## Zakona o određivanju poslova iz samoupravnog djelokruga jedinica lokalne samouprave i uprave

### NN 75/1993 (13.8.1993.), Zakona o određivanju poslova iz samoupravnog djelokruga jedinica lokalne samouprave i uprave

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o određivanju poslova iz samoupravnog djelokruga jedinica lokalne samouprave i uprave

Proglašavam Zakon o određivanju poslova iz samoupravnog djelokruga
jedinica lokalne samouprave i uprave, kojeg je donio Zastupnički
dom Sabora Republike Hrvatske na sjednici dana 30. srpnja 1893. godine.

Broj: PA4-83/1-93.

Zagreb, 5. kolovoza 1993.

Predsjednik

Republike Hrvatske

**dr. Franjo Tuđman, v. r.**

## --- ZAKON

### o određivanju poslova iz samoupravnog djelokruga jedinica lokalne samouprave i uprave

I.OSNOVNE ODREDBE

Članak 1.

Ovim Zakonom se određuju poslovi iz samoupravnog djelokruga jedinica
lokalne samouprave i uprave, sukladno Zakonu o lokalnoj samoupravi i upravi
("Narodne novine", br. 90/92.) i Zakonu o Gradu Zagrebu ("Narodne
novine", br. 90/92.).

Poslovi iz samoupravnog djelokruga jedinica lokalne samouprave i uprave
uređuju se i posebnim zakonom.

Članak 2.

Poslove iz samoupravnog djelokruga jedinica lokalne samouprave utvrđene
ovim Zakonom obavljaju tijela jedinica lokalne samouprave i uprave sukladno
odredbama Zakona o lokalnoj samoupravi i upravi.

II. POSLOVI IZ SAMOUPRAVNOG DJELOKRUGA JEDINICA LOKALNE SAMOUPRAVE
I UPRAVE

1. GOSPODARSTVO

a) Poljoprivreda i šumarstvo

Članak 3.

Zakon o mjerama za unapređivanje stočarstva ("Narodne
novine", br. 11/79. i 47/89.):

1. propisivanje uvjeta pod kojima se može na pojedinom području
kroz određeno razdoblje medonosno bilje koristiti (članak 53.).

Posao iz stavka 1. ovoga članka obavlja općinsko ili gradsko
vijeće.

Članak 4.

Zakon o zdravstvenoj zaštiti životinja i veterinarskoj djelatnosti ("Narodne
novine", br. 52/91. i 64/91.):

1. određivanje sabirališta za otpadne animalne tvari (članak
16. stavak 3.),

2. određivanje mjesta i načina neškodljivog otklanjanja životinjskih
leševa, otpadaka iz valionica, konfiskata iz klaonica i pokvarenih proizvoda
životinjskog porijekla (članak 17.),

3. propisivanje uvjeta i načina držanja pasa te načini
postupanja sa neregistriranim psima kao i psima i mačkama lutalicama
( članak 25. stavak 6.),

Poslove iz stavka 1. ovoga članka obavlja općinsko ili
gradsko vijeće.

Članak 5.

Zakon o zaštiti bilja od bolesti i štetočina ("Narodne novine",
br. 10/79. i 47/89.):

1. organiziranje, u skladu s propisima o zaštiti bilja, zaštite bilja
putem praćenja pojava, rasprostranjenosti i štetnosti svih biljnih
bolesti, štetočine i korova te vođenje evidencije o njihovoj
rasprostranjenosti (članak 10. stavak 1. točka 1.),

2. izvještavanje nadležnog državnog organa u županiji ili Gradu Zagrebu
o pojavi određenih biljnih bolesti i štetočina, kao i o poduzetim
mjerama (članak 10 stavak 1. točka 4.),

3. osiguravanje sredstava za obavljanje određenih poslova za zaštitu
bilja iz članka 10. i 11. Zakona.

Posao iz stavka 1. točke 1. i 3. ovoga članka obavlja
županijska skupština, a poslove iz točke 2. općinsko ili gradsko
vijeće.

Članak 6.

Zakon o slatkovodnom ribarstvu ("Narodne novine", br. 18/86.,
43/86., 34/89. i 19/90.):

1. davanje prijedloga središnjem organu državne uprave nadležnom za
poslove slatkovodnog ribarstva za određivanje ribolovnih područja
(članak 5. stavak 1.),

2. ustanovljenje katastra ribolovnih područja (članak
9. stavak 2.),

3. upravljanje ribolovnim područjem ( članak 11.),

4. davanje ribolovnog područja na gospodarenje pravnim ili fizičkim
osobama (članak 12.)

5. utvrđivanje ribolovnog područja pogodnog za uzgoj riba
i drugih vodenih životinja (članak 25.),

6. donošenje odluke o davanju ovlaštenja športsko-ribolovnim turističkim
ili ugostiteljskim organizacijama za izdavanje odobrenja za športski ribolov
(članak 32.),

7. određivanje visine naknade i maksimalne količine dnevnog
ulova za športski ribolov ( članak 33. stavak 1.).

Poslove iz stavka 1. ovoga članka obavlja županijska skupština.

Članak 7.

Zakon o morskom ribarstvu ("Narodne novine", br. 44/80., 41/84.,
9/88., 9/91., 61/91. i 22/92.):

1. određivanje granice ribolovnog mora u rijekama koje utječu
u more (članak 2. stavak 2.),

2. donošenje odluke da se na određenim manjim ribolovnim područjima
(lovištima) ribolov male plave ribe obavlja po redoslijedu koji se određuje
ždrijebom (članak 12. Stavak 2.).

3. donošenje odluke o podjeli ribolovnih područja na zone ( članak
16. stavak 2.),

4. donošenje odluke o produženju vremena zabrane lova jastoga, hlapova
i kuka ( članak 16. stavak 3.),

5. izdavanje odobrenja za športski ribolov (članak 25., 26.,
28. i 31.),

6. određivanje visine naknade za športski ribolov (članak
24. stavak 3.),

7. iznimno određivanje da se zbog obuke, bez plaćanja naknade,
može obavljati skupni lov podvodnom puškom pod nadzorom i na osnovi godišnjih
planova pomorskih športskih društava, na unaprijed određenim i za tu
svrhu prikladnim područjima (članak 24. stavak 5.),

8. dodjeljivanje pomorskog dobra u svrhu uzgoja riba i drugih morskih
životinja, ukoliko raniji korisnik u roku od godinu dana, nakon što je
dobio na korištenje pomorsko dobro, nije postavio naprave za uzgoj (članak
34. b. 5tavak 2.),

9. određivanje pomorskog dobra na kojem se mogu podizati naprave
za uzgoj riba i drugih morskih životinja (članak 35. stavak 1.),

10. davanje pomorskog dobra na korištenje u svrhu podizanja uzgajališta
riba i drugih morskih životinja ( članak 36. stavak 1.),

11. odobravanje, uz suglasnost Vlade Republike Hrvatske, da se pomorsko
dobro prirodno pogodno za uzgoj riba i drugih morskih životinja, može koristiti
u druge svrhe (članak 36.b. stavak 2.),

12. određivanje pomorskog dobra na kojem se mogu vaditi koralji,
spužve, školjkaši i morsko bilje (članak 37.),

13. ograničenje odnosno zabranjivanje upotrebe pojedinih vrsta
mreža ili drugih alata za privredni ili športski ribolov kao i određivanje
njihove upotrebe u pojasu od jedne morske milje od obale kopna ili otoka
zbog zaštite pridnenih riba i drugih morskih životinja od prekomjernog
iskorištavanja i uništavanja (članak 42. stavak 1.).

Posao iz stavka 1. ovoga članka obavlja županijska skupština,
osim poslova iz stavka 1. točke 5. ovoga članka koje obavlja
općinsko ili gradsko vijeće.

b) Vodoprivreda

Članak 8.

Zakon o vodama ("Narodne novine". br. 53/90., 9/91. I 61/91.):

1. donošenje plana obrane od poplava na ostalim vodama i vodotocima
(članka 51. stavka 2.),

2. donošenje odluke o osiguravanju sredstava za provođenje neposrednih
mjera zaštite u toku poplava i za ublažavanje nastalih posljedica, te za
naknade pravnim osobama i građanima kao i odluke o utvrđivanju
prava na naknadu za sudjelovanje u obrani od poplava (članak 59.
stavak 1. i 2.),

3. donošenje plana za zaštitu voda od zagađivanja na slivnom području
( članak 72. stavak 3,),

4. određivanje zone sanitarne zaštite izvorišta i zaštitnih mjera
( članak 84. stavak 4.).

Poslove iz stavka 1. točke 1, 2. i 4. ovoga članka obavlja
županijska skupština, a posao iz stavka 1. točke 3. obavljaju sporazumno
županijske skupštine slivnog područja.

c) Trgovina

Članak 9.

Zakon o prometu robe i uslugama u prometu robe ("Narodne novine",
br. 32/77., 50/87, i 19/90.):

1. određivanje mjesta održavanja stočnih sajmova na svom
području (članak 75. stavak 2.),

2. davanje suglasnosti na tržni red tržnica na veliko i malo (članak
93. i 97.),

3. određivanje rasporeda, početka i završetka radnog vremena
tržnica na malo ( članak 98.),

4. određivanje sajamskog reda na stočnim sajmovima (članak
99.).

Poslove iz stavka 1. ovoga članka obavlja općinsko ili
Gradsko vijeće.

d) Turizam i ugostiteljstvo

Članak 10.

Zakon o turističkim zajednicama i promicanju hrvatskog turizma
("Narodne novine", br. 27/91.):

1. Pripremne radnje za osnivanje turističke zajednice i sazivanje
turističkog sabora (članak 17.).

Posao iz stavka 1. ovoga članka obavlja općinsko ili gradsko
poglavarstvo.

Članak 11.

Zakon o poduzećima ( "Narodne novine". br. 53/91. i
58/93.):

1. donošenje odluke o propisivanju uvjeta kojima moraju udovoljavati
javna poduzeća (članak 24a.)

Posao iz stavka 1. ovoga članka obavlja općinsko ili gradsko
vijeće.

2. POMORSTVO I PROMET

a) Pomorstvo

Članak 12.

Zakon o pomorskom i vodnom dobru, lukama i pristaništima ("Narodne
novine", br. 19/74., 39/75., 17/77. i 18/81.):

1. određivanje korištenja pomorskog odnosno vodnog dobra izuzimajući
propisivanje korištenja vodnog dobra vezano za: plovidbu, izgradnju i regulaciju
plovnog puta, pristaništa, iskop šljunka i pijeska iz korita rijeka (članak
5.),

2. određivanje visine naknade za korištenje pomorskog odnosno vodnog
dobra osim za namjene iz toč.1. ovoga članka (članak
10.),

3. donošenje odluke da se ovlasti neka pravna osoba da ubire naknadu
za korištenje pomorskog odnosno vodnog dobra (članak 10. stavak
3.),

4. određivanje visine naknade za upotrebu pomorskog odnosno vodnog
dobra koju plaća vlasnik ili zakupnik čamca upisanog u očevidnik
čamaca (članak 11. stavak 3.),

5. uskraćivanje prava daljnje upotrebe pomorskog odnosno vodnog
dobra, osim iz posebnih slučajeva definiranih u toč. 1. ovog
članka (članak 17.),

6. određivanje da se neovlašteno izgrađeni objekti ili izvršena
prinova na pomorskom ili vodnom dobru ukloni i pomorsko, odnosno vodno
dobro, u određenom roku dovede u prijašnje stanje,

7. osnivanje katastra pomorskog dobra (članak 21. stavak 1.),

8. određivanje luke otvorene za domaći promet (članak
28.),

9. davanje pomorskog odnosno vodnog dobra na upotrebu zbog izgradnje
posebne luke ( članak 42.),

10. propisivanje upotrebe uređenog kupališta (članak 53.).

Poslove iz stavka 1. točke 1., 2., 3., 4., 5., 6., 7., 8. i 9.
ovoga članka obavlja županijska skupština, a poslove iz stavka 1.
točke 10. općinsko ili gradsko vijeće.

b) Promet

Članak 13.

Zakon o prijevozu u unutarnjem cestovnom prometu ("Narodne novine".
br. 77/92.):

1. određivanje područja na kojem se obavlja javni linijski
gradski i prigradski prijevoz u cestovnom prometu i način obavljanja
tog prijevoza kao i određivanje obavljanja javnog linijskog gradskog
i prigradskog prijevoza u cestovnom prometu na temelju koncesije te uvjeti
za dobivanje koncesija (članak 23. stavak 3. i 4.),

2. uređivanje organizacije i načina obavljanja autotaksi
prijevoza (članak 26. stavak 1;),

3. uređivanje obavljanja autotaksi prijevoza na temelju koncesije
(članak 26. stavak 2.),

4. izdavanje koncesija (članak 26. stavak 3.),

5. utvrđivanje mogućnosti obavljanja autotaksi prijevoza kao
linijskog prijevoza osoba na relacijama na kojima takav prijevoz nije organiziran
(članak 26. stavak 4.),

6. donošenje programa i načina provjere poznavanja osnovnih podataka
o kulturnim, gospodarskim, turističkim, prometnim i drugim značajnim
objektima i znamenitostima na području na kojem se obavlja taksi
prijevoz( članak 27. stavak 2.),

7. uređivanje slobodnog prijevoza osoba i stvari zaprežnim vozilima
(članak 29. stavak 2.),

Poslove iz stavka 1. točaka 2., 3., 5., 6. i 7. ovoga članka
obavlja općinsko ili gradsko vijeće, poslove iz točke
1. obavlja županijska skupština, a posao iz stavka 1. točke 4. općinsko
ili gradsko poglavarstvo.

Članak 14.

Zakon o cestama ("Narodne novine", br. 56/91. i 49/92.):

1. donošenje odluke o održavanju, zaštiti, rekonstrukciji i izgradnji
nerazvrstanih cesta kao i poslovi nadzora nad tim cestama (članak
7. stavak 2.).

Poslove iz stavka 1. ovoga članka obavlja općinsko ili
gradsko vijeće.

Članak 15.

Zakon o sigurnosti prometa na cestama ("Narodne novine", br.
84/92.):

1. dnošenje odluke o uređenju prometa na području općine,
odnosno grada (članak 1. stavak 2.).

Posao iz stavka 1. ovoga članka obavlja općinsko ili gradsko
vijeće.

c) Željeznički promet

Članak 16.

Zakon o hrvatskim željeznicama ("Narodne novine", br. 42/90.,
61/91., 18/92. i 54/92.):

1. određivanje uvjeta i načina obavljanja tramvajskog prometa
te uvjeta i mjera za sigurno odvijanje prometa gradske željeznice (tramvajskog
prometa) te uvjeta, mjera i tehničkih elemenata za izgradnju, rekonstrukciju
i održavanje gradske željeznlce (tramvaje) (članak 28.).

Poslove iz stavka 1. ovoga članka obavlja gradsko vijeće
odnosno Gradska skupština Grada Zagreba.

3. PROSTORNO UREÐENJE I ZAŠTITA OKOLIŠA

a) Prostorno uređenje

Članak 17.

Zakon o prostornom planiranju i uređivanju prostora ("Narodne
novine", br. 54/80., 16/86., 18/89., 47/89., 34/91. i 49/92.):

1. donošenje izmjena i dopuna važećih prostornih planova (dosadašnjih
općina) i Grada Zagreba ( članak 8.),

2. donošenje generalnih urbanističkih planova za gradove i naselja
gradskog značaja (članak 11.),

3. donošenje prostornih planova područja posebne namjene (članak
12.),

4. donošenje provedbenih planova za gradove i naselja (članak
14.),

5. donošenje posebnih odluka kojima se utvrđuju uvjeti rekonstrukcije
postojećih objekata (članak 46.),

Poslove iz stavka 1. točke 1. i 3. ovoga članka obavlja
županijska skupština, a poslove iz stavka 1. točke 2., 4. i 5. općinsko
ili gradsko vijeće.

Članak 18.

Zakon o postupanju s objektima građenim protivno prostornim planovima
i bez odobrenja za građenje ( "Narodne novine", br. 33/92.):

1. donošenje odluka o položajnim zonama ovisno o atraktivnosti pojedinog
područja (članak 9.).

Posao iz stavka 1. ovoga članka obavlja općinsko ili gradsko
vijeće.

Članak 19.

Zakon o naseljima ("Narodne novine", br. 54/88.):

1. donošenje odluke o spajanju i razdvajanju naselja (članak
4. stavak 2.),

2. određivanje imena naselja (članak 9.),

3. određivanje imena ulica i trgova ( članak 9.),

4. određivanje organa ili organizacije koji pribavlja ploče
s imenima naselja, ulica i trgova i pločice s brojevima zgrada (
članak 12. stavak 1.),

5. određivanje načina podmirivanja troškova pribavljanja
i postavljanja pločica s imenom naselja, ulica i trgova kao i pločica
s brojevima zgrada ( članak 12. stavak 2.).

Poslove iz stavka 1. točke 1. i 2. ovoga članka obavlja
županijska skupština, a poslove iz stavka 1. točke 3, 4. i 5. obavlja
općinsko ili gradsko vijeće.

b) Zaštita okollša

Članak 20.

Zakon o zaštiti prirode ("Narodne novine", br. 54/76. i 47/86.):

1. proglašenje posebno zaštićenih područja prirode (članak
8. stavak 2.),

2. proglašenje posebno zaštićenih objekata prirode ( članak
27. stavak 2.),

3. osiguravanje troškova za objekt koji županija, grad odnosno općina
proglasila zaštićenim (članak 36. stavak 3.),

4. osnivanje zavoda za zaštitu prirode ( članak 53.),

5. davanje suglasnosti na statut zavoda za zaštitu prirode (članak
55.).

Posao iz stavka 1. točke 1. i 3. ovoga članka obavlja
općinsko ili gradsko vijeće, a poslove iz stavka 1. točke
2., 3., 4. i 5. obavlja županijska skupština.

Članak 21.

Zakon o postupanju s otpadnim tvarima ("Narodne novine", br.
42/82.):

1. utvrđivanje mjesta za odlaganje otpadnih tvari (članak
9.),

2. utvrđivanje uvjeta i načina postupanja s komunalnim otpadom,
a posebice stakla, papira i metala (članak 8.).

Poslove iz stavka 1. točke 1. i 2. ovoga članka obavljaju
općinska odnosno gradska vijeća.

Članak 22.

Pravilnik o kontroli kvalitete morske vode za kupanje i rekreaciju ("Narodne
novine", br. 48/86.):

1. donošenje odluka o određivanju područja mora namijenjena
za kupanje i rekreaciju (članak 3.),

2. izrada karata područja mora za kupanje, kao i osiguravanje
redovite kontrole morske vode (članak 3.).

Posao iz stavka 1. točke 1. ovoga članka obavlja općinsko
ili gradsko vijeće, a posao iz stavka 1. točke 2. obavlja
županijska skupština.

9. STAMBENO-KOMUNALNA DJELATNOST

a) Stambena djelatnost

Članak 23.

Zakon o stambenim odnosima ( "Narodne novine", br. 51/85.,
42/86. i 22/92.):

1. donošenje odluke o kućnom redu (članak 40),

2. donošenje odluke o nadstojničkim stanovima (članak
41.),

3. donošenje odluke o mjerilima za utvrđivanje visine stanarine
(članak 43. stavak 4.),

4. donošenje odluke o normativima za održavanje stana i zajedničkih
dijelova i uređaja u stambenoj zgradi (članak 52.),

5. donošenje odluke o plaćanju troškova vezanih uz korištenje
stana (članak 76.),

6. donošenje općeg akta o utvrđivanju kruga osoba kojima se
može dati stan na korištenje, a za čije se je stanovanje dužna brinuti
općina (članak 81.),

7. donošenje odluke o najvišim iznosima najamnine za stanove (članak
116.),

8. donošenje odluke o najvišim iznosima naknade za korištenje pokućstva
i kućanskih aparata (članak 117.),

9. donošenje odluke o minimalnim uvjetima stanovanja (članak
119. stavak 2.),

10. utvrđivanje što se smatra teškim uvjetima stanovanja (članak
124. stavak 2.),

11. donošenje odluke o najvećem standardu veličine i opremljenosti
stana (članak 127.).

Poslove iz stavka 1. točke 1., 2., 4., 5., 6., 7., 8., 9.,10.
i 11. ovoga članka obavlja općinsko ili gradsko vijeće,
a posao iz stavka 1. točke 3. u sporazumu s fondom stambenog gospodarstva
općine ili grada.

Članak 24.

Zakon o prodaji stanova na kojima postoji stanarsko pravo ("Narodne
novine", br. 43/93., 69/92. i 25/93.):

1. određivanje zona u naselju (članak 12. stavak 6.).

Posao iz stavka 1. ovoga članka obavlja općinsko ili gradsko
vijeće.

b) Komunalna djelatnost

Članak 25.

Zakon o komunalnim djelatnostima ("Narodne novine", br. 15/79.):

1. donošenje odluke o komunalnim djelatnostima koje se pod uvjetima
iz članka 1. stavak 2. Zakona smatraju komunalnim djelatnostima
(članak 2. stavak 5.),

2. donošenje odluka o obavljanju dimnjačarskih poslova (članak
4.),

3. donošenje odluka o načinu organiziranja obavljanja komunalnih
djelatnosti i davanje suglasnosti iz članka 5. stavka 1. alineja
3., 4. i 5. (članak 5.),

4. donošenje odluka o određivanju predstavnika za natječajnu
komisiju za imenovanje direktora i upravnog odbora u komunalnoj organizaciji
(članak 6.),

5. a) određivanje načina i reda prvenstva pružanja usluga
onim korisnicima kod kojih bi uslijed prekida nastala opasnost za sigurnost
života ili zdravlja ljudi ili bi nastala nenadoknadiva šteta,

b) poduzimanje mjera za nastavljanje obavljanja djelatnosti ukoliko
to nije u potpunosti osigurala komunalna organizacija,

c) utvrđivanje razloga i eventualne odgovornosti za prekid obavljanja
djelatnosti odnosno pružanja usluga (članak 8. stavak 3. alineja
1., 2., 3.),

6. određivanje visine troškova i načina naknade iz članka
9. stavka 1. Zakona (članak 9. stavak 2.),

7. sklapanje ugovora o obvezatnosti uključivanja u udruženje
komunalnih djelatnosti (članak 11. stavak 3.),

8. donošenje osnova plana općine odnosno grada (članak
16.),

9. određivanje uvjeta o formiranju cijena komunalnih usluga (članak
20.),

10. nadoknada razlike u cijeni (članak 22.),

11. određivanje načina plaćanja i izvršavanja obveza
plaćanja cijene komunalne usluge (članak 23.),

12. donošenje odluke o osiguravanju sredstava za izgradnju novih ili
rekonstrukciju postojećih komunalnih objekata (članak 25.
stavak 2.),

13. utvrđivanje komunalne naknade (članak 26.),

14. utvrđivanje naselja u kojima se plaća komunalna naknada
(članak 27.),

15. utvrđivanje minimalnog opsega radova održavanja uredenog građevinskog
zemljišta (članak 28.),

16. donošenje odluka o financiranju i izgradnji komunalnih objekata
i uređaja na građevinskom zemljištu (članak 34. stavak 4.),

17. utvrđivanje visine sredstava i način izvršavanja obveza
investitora drugog objekta koji rekonstruira postojeći objekt ili
ruši postojeći objekt radi izgradnje novog objekta (članak
37. stavak 3.),

18. nadzor nad radom komunalnih organizacija (članak 43.),

19. propisivanje komunalnog reda (članak 44.).

Poslove iz stavka 1. ovoga članka obavlja općinsko ili
gradsko vijeće.

Članak 26.

Zakon o grobljima ("Narodne novine", br. 32/65. - pročišćeni
tekst):

1. briga o grobljima i propisivanju uvjeta i načina njihovog
korištenja i upravljanja (članak 1.),

2. donošenje akta o osnivanju groblja (članak 2.),

3. donošenje akta o stavljanju groblja izvan upotrebe (članak
14. stavak 2.),

4. donošenje odluke o sakupljanju posmrtnih ostataka boraca i o njihovom
prenosu u zajedničku grobnicu ili u pojedinačne grobove na
postojećim grobljima ili na grobljima koje će osnovati u tu
svrhu (članak 16.),

5. uređivanje i održavanje groblja i grobova boraca (članak
17. stavak 2.),

6. osiguranje financijskih sredstava za provođenje odredaba Zakona
o grobljima (članak 18.),

7. propisivanje načina, prikupljanja i čuvanja dokumentacije
i vođenja evidencije o grobljima i grobovima boraca i određivanje
tijela (organa koje će obavljati te poslove) (članak 19.).

Poslove iz stavka 1. ovoga članka obavlja općinsko ili
gradsko vijeće.

Članak 27.

Pravilnik o uređenju groblja i sahrani umrlih ("Narodne novine",
br. 2/62.)

1. imenovanje člana Komisije za određivanje lokacije za novo
groblje (članak 2.),

2. donošenje rješenja o stavljanju groblja izvan upotrebe ( članak
21.),

3. donošenje odluke o prekopavanju groblja (članak 23.),

4. određivanje namjene zemljišta napuštenog groblja nakon izvršenog
prekopavanja (članak 25.).

Poslove iz stavka 1. ovoga članka obavlja općinsko i gradsko
vijeće.

5. KULTURA I ŠPORT

Članak 28.

Zakon o zaštiti arhivske građe i arhivima ("Narodne novine",
br. 25/78., 47/86. i 47/89.):

1. davanje suglasnosti na odredbe statuta arhiva ( članak 52.
stavak 1.),

2. poduzimanje mjera da se zaštiti arhivska građa i osigura obavljanje
arhivske službe u slučaju kada se ukida arhiv (članak 53.).

Poslove iz stavka 1. ovoga članka obavlja županijska skupština
na području koje je sjedište arhiva.

Članak 29.

Zakon o bibliotečnoj djelatnosti i bibliotekama ( "Narodne
novine", br. 25/73., 47/86. i 47/88.):

1. razmatranje statuta samostalne biblioteke (članak 19. stavak
2.),

2. osnivanje biblioteke ( članak 20. stavak 1.),

3. donošenje akta o prestanku rada biblioteke ( članak 23. stavak
3. i 4.).

Poslove iz stavka 1. točke 1. ovoga članka obavlja županijska
skupština na području koje je sjedište biblioteke, a poslove iz
stavka 1. točke 2. i 3. općinsko ili gradsko vijeće
odnosno županijska skupština, ako su te jedinice lokalne samouprave i uprave
i osnivači biblioteke.

Članak 30.

Zakon o muzejskoj djelatnosti ( "Narodne novine", br. 12/77.
i 47/89.):

1. osnivanje muzejske organizacije (članak 18. stavak 1.),

2. donošenje odluke o ukidanju muzejske organizacije ( članak
23. stavak 3. i 4.),

3. određivanje potrebnih mjera za smještaj i zaštitu muzejske građe
u slučaju kada se ukida muzejska organizacija (članak 24.
stavak 1.),

4. potvrđivanje statuta muzejske organizacije (članak 29.).

Poslove iz stavka 1. točke 1. i 2. ovoga članka obavlja
općinsko ili gradsko vijeće odnosno županijska skupština ako
su te jedinice lokalne samouprave i uprave i osnivači muzejske organizacije,
a poslove iz stavka 1. točke 3. i 4. skupština županije prema sjedištu
muzejske organizacije.

Članak 31.

Zakon o zaštiti spomenika kulture ("Narodne novine", br. 7/67.
- pročišćeni tekst, 47/86., 47/89. i 19/91.):

1. osnivanje savjeta i odbora građana za čuvanje i staranje
o pravilnom održavanju spomenika kulture (članak 11. stavak 1. i
2.),

2. davanje mišljenja o pravu korištenja iskopanih ili nađenih arheoloških
spomenika kulture u slučaju spora o njihovoj pripadnosti (članak
38. stavak 6.),

3. razmatranje statuta Zavoda za zaštitu spomenika kulture (članak
45. stavak 3.),

4. imenovanje povjerenika za zaštitu spomenika kulture ( članak
61. stavak 1.).

Poslove iz stavka 1. točke 1., i 2. i 4. ovoga članka
obavlja općinsko ili gradsko vijeće, a posao iz stavka 1. točke
3. ovog članka obavlja županijska skupština.

Članak 32.

Osnovni zakon o zaštiti spomenika kulture ("Narodne novine",
br. 52/71.):

1. prijem prethodne ponude vlasnika za prodaju spomenika kulture (članak
12. stavak 1.),

2. razmatranje pismene ponude za kupnju spomenika kulture (članak
13. stavak 1. i 2. te članci 14., 15. i 16.).

Poslove iz stavka 1. ovoga članka obavlja općinsko odnosno
gradsko vijeće.

Članak 33.

Zakon o kazalištima ( "Narodne novine", br. 61/91.)

1. osnivanje javnih kazališta ( članak 21. stavak 2.),

2. predlaganje ministru kulture i prosvjete intendanta nacionalnih kazališta
(članak 26. stavak 1.).

Poslove iz stavka 1. točke 1. ovoga članka obavlja općinsko
ili gradsko vijeće odnosno županijska skupština, a posao iz stavka
1. točke 2. gradsko vijeće.

Članak 34.

Zakon o športu ("Narodne novine", br. 60/92. i 25/93.)

1. prihvaćanje programa javnih potreba u športu, te osiguravanje
sredstava iz proračuna (članak 28. stavak 1.),

2. donošenje programa javnih potreba u športu ( članak 31. Stavak
2.),

3. utvrđivanje športskih objekata koji su od značenja za
općinu odnosno grad Zagreb (članak 72. stavak 1.),

4. zaključivanje ugovora o upravljanju, korištenju i održavanju
športskih objekata koji se održavaju odnosno grade novčanim sredstvima
iz proračuna jedinica lokalne samouprave ( članak 72. stavak
6.),

5. donošenje odluke o preuzimanju športskih objekata u vlasništvo (
članak 88. stavak 2.).

Poslove iz stavka 1. točke 1. i 2. ovoga članka obavlja
općinsko ili gradsko vijeće, odnosno županijska skupština,
zavisno od svojih interesa, a poslove iz stavka 1. točke 3., 4.
i 5. općinsko ili gradsko vijeće, izuzev kad se radi o športskom
objektu od značenja za Republiku.

6. IMOVINSKO-PRAVNI POSLOVI

Članak 35.

Zakon o poslovnim zgradama i prostorijama ( "Narodne novine",
br. 52/71.):

1. određivanie poslovnih prostorija i lokala koji mogu služiti samo
određenim potrebama (članak 5.),

2. propisivanje koje zgrade koje se podižu na određenom području
općine moraju imati poslovne prostorije za određene poslovne
djelatnosti u skladu s urbanističkim planom odnosno s odlukom koja
taj plan zamjenjuje (članak 6.),

3. određivanje visine zakupnine (članak 9.),

4. donošenje propisa o prestanku ugovora o podzakupu ( članak
57.).

Poslove iz stavka 1. ovoga članka obavlja općinsko ili
gradsko vijeće.

Članak 36.

Zakon o građevinskom zemljištu ("Narodne novine", br.
54/80., 42/86.. 41/88., 48/88., 16/90. i 53/90):

1. propisivanje ograničenja raspolaganja građevinskim zemljištem
(članak 10. stavak 1.),

2. određivanje rente (članak 13. stavak 2. i 3.),

3. utvrđivanje troškova pripreme zemljišta ( članak 27.),

4. davanje zemljišta za korištenje u vlasništvo i uzimanje zamljišta
iz posjeda (članak 29., 31., 41., 43., 65., 70., 84., 85. i 90.),

5. donošenje odluke o određivanju rokova za isplatu naknade prijašnjem
vlasniku (članak 37. stavak 2. i 4.),

8. donošenje odluke o propisivanju uvjeta za davanje zamjenske parcele
( članak 38.),

7. određivanje naknade za zemljište (članak 39., 42. i 88.),

8. donošenje odluke o određivanju atraktivnog područja (članak
47.),

9. propisivanje općih uvjeta natječaja (članak 48.),

10. propisivanje slučajeva u kojima se može izvršiti prijenos
objekata na kojem su izvedeni znatniji radovi (članak 52. i 64.),

11. utvrđivanje prestanka prava korištenja ( članak 53.),

12. propisivanje uvjeta za davanje u zakup ( članak 79.),

13. davanje na korištenje zemljišta u slučajevima bespravne izgradnje
( članak 85. i 90.).

Poslove iz stavka 1. ovoga članka obavlja općinsko ili
gradsko vijeće.

7. OPĆA UPRAVA

Članak 37.

Zakon o braku i porodičnim odnosima ("Narodne novine",
br. 51/89 - pročišćeni tekst i 59/90.):

1. određivanje vijećnika i zastupnika u Sabor Republike Hrvatske
za zaključivanje braka ( članak 21.).

Posao iz stavka 1. ovoga članka obavlja općinsko ili gradsko
vijeće.

Članak 38.

Zakon o popisima birača ("Narodne novine", br.19/92):

1. određivanje područja za vođenje popisa birača
(članak 12. stavak 1.),

2. određivanje vođenja posebnog sveska popisa birača
za pojedine dijelove grada odnosno naselja prema biračkom mjestu
(članak 12. stavak 3.),

3. određivanje provjere popisa birača prilikom raspisivanja
izbora (članak 22. stavak 2.),

4. osnivanje komisije za popis birača (članak 27. stavak
1. i 2.).

Poslove iz stavka 1. ovoga članka obavlja općinsko ili
gradsko vijeće.

III. POSEBNE ODREDBE

Članak 39.

Grad pored poslova iz samoupravnog djelokruga utvrđenog ovim Zakonom,
u skladu sa statutom obavlja i druge poslove u uređivanju odnosa u
svezi sa svakodnevnim potrebama koje su od neposrednog interesa za gradsku
zajednicu, glede njenog gospodarskog i društvenog razvitka.

Članak 40.

Ministarstva i druga samostalna tijela državne uprave u okviru svog
djelokruga obavljaju poslove iz djelokruga skupština dosadašnjih općina
koji nisu ovim ili drugim zakonom, odnosno propisom donijetim na temelju
zakona utvrđeni kao poslovi iz samoupravnog djelokruga tijela jedinica
lokalne samouprave i uprave.

Ostale poslove koji su prema važećim zakonima i propisima donijetim
na temelju zakona bili u djelokrugu tijela uprave i službi dosadašnjih
općina, a nisu ovim ili posebnim zakonom određe ni kao poslovi
iz samoupravnog djelokruga, obavljaju upravna tijela i službe iz članka
88. stavka 2. Zakona o lokalnoj samoupravi i upravi kao poslove državne
uprave, ako zakonom nije drugačije određeno.

Poslove koje su prema važećim zakonima i propisima donijetim na
temelju zakona obavljala izvršna vijeća dosadašnjih skupština općina,
a nisu ovim ili posebnim zakonom određeni kao poslovi iz samoupravnog
djelokruga, obavljaju općinska odnosno gradska poglavarstva.

Iznimno, od stavka 3. ovog članka poslove iz članka 58.
stavka 2. Zakona o prostornom planiranju i uređivanju prostora ("Narodne
novine", br. 54/80., 18/88., 18/89., 47/89., 34/91. i 49/92.) obavlja
nadležno tijelo iz članka 88. stavka 2. Zakona o lokalnoj samoupravi
i upravi, kao posao državne uprave.

Članak 41.

Gradska skupština, poglavarstvo i upravna tijela Grada Zagreba, do donošenja
posebnih zakona i drugih propisa kojima će se odrediti poslovi iz
djelokruga Grada Zagreba, obavljaju sve poslove koje su prema važećim
zakonima i drugim propisima obavljale dosadašnja Skupština Grada Zagreba,
njeno Izvršno vijeće i upravna tijela.

IV. PRIJELAZNE I ZAKLJUČNE ODREDBE

Članak 42.

Do ustrojavanja upravnih odjela u jedinicama lokalne samouprave i uprave,
sukladno odredbama Zakona o lokalnoj samoupravi i upravi i Zakona o privremenom
djelovariju upravnih i sudbenih tijela, upravne poslove iz samoupravnog
djelokruga jedinica lokalne samouprave obavljaju tijela uprave i službe
dosadašnjih općina.

Članak 43.

Vlada Republike Hrvatske donijet će pobliže propise radi provedbe
ovoga Zakona.

Članak 44.

Ovaj Zakon stupa na snagu danom objave u "Narodnim novinama".

Klasa: 023-01/93-01/02

Zagreb, 30. srpnja 1993.

ZASTUPNIČKI DOM SABORA REPUBLIKE HRVATSKE

Predsjednik

Zastupnićkog doma

**Sabora Stjepan Mesić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Zakon, NN 75/1993-1537
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)